Съдят иракчани, преминали незаконно границата край силистренското село Срацимир – Web Silistra
Съдят иракчани, преминали незаконно границата край силистренското село Срацимир
ноември 2, 2016 WebSilistra	0 коментара
Тази публикация е прочетена 3305 пъти!
Районната прокуратура в Силистра ръководи 6 бързи производства срещу 8 лица от Ирак, които са преминали незаконно българската граница в района на силистренското село Срацимир. Срещу тях ще бъде повдигнато обвинение по член 279,ал. 1 от Наказателния кодекс, съобщават от Апелативната прокуратура във Варна.
Оттам разказаха, че на 31 октомври, 2016 год., групата от общо 14 души, сред които трима мъже, пет жени и шест деца, са пресекли границата на България в посока Румъния. Там са били задържани от румънските власти и върнати обратно в България.
Четири от жените вече са осъждани в България за незаконно преминаване на границата. Петима от задържаните мъже от Ирак са с карти за регистрация в бежанския център в Харманли.
Продължава процедурата по установяване на самоличността и предходна съдимост на задържаните. Извършват се процесуално-следствени действия, допълват от варненската апелативна прокуратура.
← Взривиха един от двата корпуса на недовършената болница край Силистра /Видео/
Променят закона за енергийната ефективност, разширяват обхвата на сградите →